stanford-oval/wikipedia huggingface dataset:
Pavla Klicnarová

Pavla Klicnarová (s. 2. tammikuuta 1988 Náchod) on tšekkiläinen alppihiihtäjä, joka edustaa 
TJ Bižuterie Jablonec -seuraa.
Hän on osallistunut kaksiin alppihiihdon MM-kilpailuihin: Garmisch-Partenkirchenissä 2011 hän oli syöksylaskussa 32:s ja supersuurpujottelussa 37:s ja Sankt Moritzissa 2017 alppiyhdistetyssä 28:s ja sekä syöksylaskussa että supersuurpujottelussa 34:s.
Alppihiihdon maailmancupissa Klicnarová kilpaili ensimmäisen kerran Söldenin suurpujottelussa lokakuussa 201t. Ensimmäiset maailmancupin pisteensä hän saavutti Crans-Montanan alppiyhdistetyssä helmikuussa 2017 oltuaan 26:s.
Pavle Jurina

| Mitalit> Maa:   Jugoslavia.Miesten käsipallo. Olympialaiset  | Mitalit> Maa:   Jugoslavia.Miesten käsipallo. Olympialaiset  | Mitalit> Maa:   Jugoslavia.Miesten käsipallo. Olympialaiset  | Maa:   Jugoslavia> Miesten käsipallo. |
| --- | --- | --- | --- |
|  Kultaa | Los Angeles 1984 | miehet |  |
Pavle "Pavao" Jurina (2. tammikuuta 1955 Našice, Kroatian sosialistinen tasavalta, Jugoslavian sosialistinen liittotasavalta – 2. joulukuuta 2011 Bjelovar, Kroatia) oli käsipalloilija ja olympiavoittaja, joka edusti urheilu-urallaan Jugoslaviaa.
Jurina pelasi Jugoslavian käsipallomaajoukkueessa, jonka jäsenenä hän voitti olympiakultaa Los Angelesin kesäolympialaisissa 1984. Hän teki olympiaturnauksessa viisi maalia kuudessa ottelussa. Lisäksi Jurina edusti Jugoslaviaa Moskovan kesäolympialaisissa 1980, missä hän teki 33 maalia kuudessa ottelussa. Moskovassa Jugoslavia sijoittui kuudenneksi. Seuratasolla Jurina edusti jugoslavialaista RK Partizania.
Jurina kuoli 56-vuotiaana 2. joulukuuta 2011.
Obrestadin majakka

| --- | --- |
Sijainti:  Hå Norja
| --- | --- |
Korkeus:  16,5  m 
Luokitus:  kulttuuriomaisuus 
| --- | --- |
Valmistunut:  1873 
Otettu käyttöön:  1950 
Automatisoitu:  1991 
| --- | --- |
Valon korkeus:  39,0  m 
Valonkanto:  33,3  km 
Valon ominaisuudet:  FFl W 30s 
Tutka:  O 
| --- | --- |
ARLHS:  NOR034 
Admiralty:  B3220.1 
List of Lights:  6397 
MarineTraffic:  1000008424 
NGA:  115-2056 
Norsk fyrliste:  099000 
muokkaa - muokkaa wikitekstiä - muokkaa Wikidataa
Obrestadin majakka (norj. Obrestad fyr) on majakka Hån kunnassa Rogalandin läänissä Norjassa. Se perustettiin vuonna 1873, automatisoitiin 1987 ja jätettiin miehittämättömäksi 1991.
Aiheesta muualla

Kuvia tai muita tiedostoja aiheesta Obrestadin majakka Wikimedia Commonsissa
Pavle Milosavljević

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 21. kesäkuuta 1986 (ikä 38)
Syntymäpaikka: Sremska Mitrovica, Serbia, Jugoslavia
Pelipaikka: puolustaja
Pituus: 186 cm
Seura
Seura: FF Jaro
Junioriseurat
: FK Srem
Seurat
| Vuodet | Seura | O | (M) |
| 2004–2006 | Podrinje Mačvanska Mitrovica | - | (-) |
| 2006–2008 | Borac Martinci | - | (-) |
| 2008–2010 | IM Rakovica | 33 | (1) |
| 2010–2012 | FK Srem | 60 | (3) |
| 2012 | Radnički Sremska Mitrovica | 14 | (1) |
| 2013–2015 | SJK | 65 | (1) |
| 2014–2015 | → Kerho 07 | 3 | (0) |
| 2016 | Ilves | 30 | (1) |
| 2017 | FF Jaro | 39 | (0) |
| Yhteensä | Yhteensä | 244 | (7) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2019.
Pavle Milosavljević (s. 21. kesäkuuta 1986 Sremska Mitrovica, Serbia, Jugoslavia) on serbialainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan keskuspuolustaja. Hänellä on Suomen mestaruus SJK:n riveistä kaudella 2015.
Milosavljević siirtyi Suomeen keväällä 2013 Ykkösessä pelanneen Seinäjoen Jalkapallokerhon (SJK) riveihin. Hänet valittiin mm. kaudella 2016 kesäkuun Ykkösen pelaajaksi. Hän oli mukana nostamassa SJK:ta kaudella 2013 Veikkausliigaan. Hän oli mukana kaudella 2015 voittamassa SJK:lle Suomen mestaruutta. Hän toimi joukkueen kapteenina Veikkausliigassa kausina 2014–2015.
Helmikuussa 2016 julkistettiin Milosavljevićin siirto toiseen Veikkausliiga-seura Tampereen Ilvekseen, vuoden mittaisella sopimuksella. Milosavljević oli todistamassa Ilveksen riveissä kauden 2016 päätösottelussa Maarianhaminassa uutta mestaria eli IFK Marienhamnia. Samalla ottelu Ilveksessä oli hänen viimeisensä tavoitteenaan siirtyä ulkomaille. Hieman yllättäen Milosavljević jatkoi kaudella 2017 Suomessa Ykkösessä pietarsaarelaisen FF Jaron riveissä.
Oliver Wyman

| Oliver Wyman |
| --- | --- |
 Oliver Wyman vuonna 2008 Manhattanilla.
Henkilötiedot
Syntynyt: 20. heinäkuuta 1966 (ikä 58) Mankato, Minnesota
Näyttelijä
Taiteilijanimet:  Pete Zarustica Pete Zarustican Ollie Wyman
Aktiivisena:  1996–
Merkittävät roolit:  Fugitoidi (Teini-ikäiset mutanttininjakilpikonnat)
Aiheesta muualla
IMDb 
Oliver Wyman (s. 20. heinäkuuta 1966 Mankato, Minnesota, Yhdysvallat) on yhdysvaltalainen ääninäyttelijä, joka käyttää myös nimeä Pete Zarustica. Hän on tehnyt enimmäkseen äänirooleja 4Kidsin tuotantoihin, kuten Sonic X, One Piece, Teini-ikäiset mutanttininjakilpikonnat ja Yu-Gi-Oh! GX. Turtles-sarjassa hän oli Fugitoidin ääniroolista. Lisäksi Wyman on ollut mukana useissa videopeleissä, kuten Conflict: Vietnam, Grand Theft Auto: San Andreas, Teenage Mutant Ninja Turtles 2: Battle Nexus, The Warriors ja Teenage Mutant Ninja Turtles: Smash-Up ja toiminut useiden äänikirjojen äänenä.
Aiheesta muualla

TV.com (Arkistoitu – Internet Archive) (englanniksi)
Crystal Acids: Ollie Wyman (englanniksi)
Crystal Acids: Pete Zarustica (englanniksi)
Paavo Räisänen

Paavo Veikko Räisänen (14. helmikuuta 1906 Helsingin maalaiskunta – 5. tammikuuta 1998) oli suomalainen nuortenkirjailija.
Räisänen pääsi keskikoulusta 1922 ja suoritti valtion rautateiden liikennevirkailijatutkinnon vuonna 1926. Suomen urheiluliiton valmentajakurssin Räisänen suoritti vuonna 1938. Rautatievirkailijana Räisänen toimi 1925–1928 ja sanomalehtimiehenä 1928–1930. Räisänen valmistui Rauman seminaarista kansakoulunopettajaksi vuonna 1933. Kansakoulunopettajana hän toimi Kaustisella 1933–1934, Punkalaitumella 1934–1937, Lapinjärven Porlammilla 1937–1947, Pohjaslahdella 1947–1949 ja Kangasalan Liuksialassa vuodesta 1949 vuoteen 1966.
Räisänen toimi urheiluneuvojana ja urheilulautakunnan jäsenenä eri kunnissa. Kansakoulun liikuntakasvatusliiton sihteerinä hän oli vuonna 1946 ja sen johtokunnan ja työvaliokunnan jäsenenä vuodesta 1946.
Räisäsen vanhemmat olivat ratamestari Adam Räisänen ja Ida (o.s. Höglund). Puoliso oli kansakoulunopettaja Greta Sylvia (o.s. Haukka) vuodesta 1935. Räisäsen kotikunta oli Kangasala, jossa hän asui vuodesta 1949. Hän harrasti kuntourheilua, kirjallisuutta ja puutarhanhoitoa.
Teoksia

Kansakoulu-urheilun pistetaulukko. Koulutarpeiden keskusliike, Helsinki 1937
Kansakoulun yleisurheilu. WSOY 1939
Urheilupojan joulukirja ; toimittanut Paavo Räisänen. Otava 1940
Sata voimistelu- ja urheiluleikkiä ; koonn. Paavo Räisänen ym. Valistus, Helsinki 1946, 3. painos 1953
Nuorten yleisurheilun pistetaulukko ; tekijät Toivo Ahjopalo, Paavo Räisänen. Kansakoulun liikuntakasvatusliitto, Helsinki 1947, 6. painos 1966
Jokapojan ja tytön kuntokirja ; tekijät Paavo Räisänen, Toivo Ahjopalo. Valistus, Helsinki 1948, 2. painos 1952
Poikien urheilukirja 5 ; toim. Paavo Räisänen. Valistus, Helsinki 1949
Koululaisen urheilukirja v. 1950. Suomen kansakoulunopettajain liitto, Helsinki 1951
Jokapojan urheiluopas ; tekijät Paavo Räisänen, Mikko Kajaani. Otava 1951
Näin opetan urheilua : kansakoulu-urheilun käsikirja ; laatineet Paavo Räisänen ym. Valistus, Helsinki 1952
Yöllinen yllätys : kertomus huimasta helluntairetkestä ja sen seuraamuksista. Valistus, Helsinki 1956
Saaren sankarit. Seikkailusarja 16. Valistus, Helsinki 1962
Outi Luova

Outi Luova (s. 1966) on suomalainen sinologi. Luova työskentelee yliopistonlehtorina Turun yliopiston Itä-Aasian tutkimus- ja koulutuskeskuksessa (CEAS) ja on Yliopistojen Aasia-verkoston johtaja. Luovan tutkimus käsittelee muun muassa kaupunkihallintoa, kestävää kehitystä, alueellista yhteistyötä ja etnisiä vähemmistöjä Kiinan kontekstissa.
Luova väitteli filosofian tohtoriksi Turun yliopistossa vuonna 2007. Väitöskirja käsitteli koilliskiinalaisen Yanbianin autonomisen korealaisprefektuurin suhteita Etelä-Koreaan. Luova selvitti, miten Kiinan vähemmistökansallisuuksien etnisiä ja sukulaissuhteita on hyödynnetty Kiinan talouden kehittämisessä.
Luova on syntynyt ja varttunut Turussa. Hän kiinnostui teini-ikäisenä kiinalaisesta maalaustaiteesta ja kalligrafiasta ja opetteli kiinan kielen alkeet Turun kesäyliopiston kurssilla. Myöhemmin hän opiskeli Hampurin yliopistossa, josta vietti lukuvuoden 1994-1994 Chengdussa, Sichuanissa.
Teoksia ja keskeisiä julkaisuja

Luova, Outi, & Kaaresvirta, Juuso (toim.): Kiinan talous.  Vastapaino, 2024.  ISBN 9789523971653.  (suomeksi)
Luova, Outi: Kiinan miljoonakaupungit : hallinto, liike-elämä ja elinympäristö muutoksessa.  Gaudeamus Helsinki University Press, 2010.  ISBN 9789524951401.  (suomeksi)
Luova, Outi ym. (toim.): Greening China’s Urban Governance : Tackling environmental and sustainability challenges.  Springer Verlag, 2018.  ISBN 9789811344893.  (englanniksi)
Vieskalainen

| Vieskalainen |
| --- | --- |

 Vieskalaisen ensimmäinen numero 19.9.1997
Lehtityyppi:  Ilmaisjakelulehti
Julkaisija:  Jokilaaksojen Kustannus
Levikki:  10 500 (jakelu)
Perustettu:  1997
Lakkautettu:  2013
Päätoimittaja:  Teijo Mäki
Sitoutuneisuus:  sitoutumaton
Kotikunta:  Ylivieska
Kotimaa:  Suomi
Sivukoko:  Tabloid
Ilmestymistiheys:  torstaisin
Aiheesta muualla
vieskalainen.fi
Vieskalainen oli vuonna 1997 perustettu kerran viikossa, torstaisin ilmestynyt ilmaisjakelulehti, jonka jakelualue oli Alavieska, Sievi ja Ylivieska. Lehteä jaettiin noin kerran kuukaudessa myös muihin lähikuntiin jakelumäärien vaihdellessa välillä 10 500−30 400 kpl. Lehti painettiin Suomalainen Lehtipaino Oy:ssä Kajaanissa.[lähde? ]
Lehden julkaisu lopetettiin toukokuussa 2013
Historia

Lehden ensimmäinen kustantaja Vieskalainen Oy on ollut olemassa vuodesta 1990, mutta se alkoi julkaista Vieskalainen-lehteä vasta syyskuussa 1997 Vieskan Viikko -lehden lopetettua toimintansa. Päätoimittajaksi ja toimitusjohtajaksi valittiin Viestimix Ky:n toimitusjohtaja Esa Valli. Toimitusjohtajaksi ryhtyi 2000 Tiina Suni. Lehti siirtyi Alma Media -konserniin kuuluvan Suomen Paikallissanomien omistukseen marraskuussa 2004 ja sen toimituskunta yhdistettiin konserniin aikaisemmin kuuluneeseen Oulun Eteläinen -lehteen. Vuoden 2009 joulukuussa lehti siirtyi Alma Medialta edelleen Jokilaaksojen Kustannus Oy:n haltuun, joka julkaisee Ylivieskassa Kalajokilaakso-lehteä.
Päätoimittajat

Esa Valli 1997-2004
Marjaana Knuutila 2004-2006
Erkki Heikkilä 2006-2007
Teijo Mäki 2007-2009
Seppo Kangas 2009-
Lehtiä eri vuosilta

Lehden ulkoasu on huomattavasti uudistunut kahdesti, marraskuussa 2004 lehden siirryttyä Suomen Paikallissanomille ja kesäkuussa 2008 lehtien ulkomittojen muututtua painopaikan siirtyessä Oulaisista Kajaaniin.
Aiheesta muualla

Lehden kotisivut (Arkistoitu – Internet Archive)
Suomen Paikallissanomat Oy
Velcra

| Velcra |
| --- | --- |
 Velcra Qstockissa vuonna 2005.
Tiedot
Toiminnassa:  1999–2008
Tyylilaji:  industrial metal, hard rock
Kotipaikka:   Suomi
Laulukieli:  englanti
Jäsenet:  Jessi Frey, laulu   O.D., ohjelmointi, kitara   DJ Freak, kosketinsoittimet, samplaus   Ramonius, basso   Timo Hänninen, kitara  
Entiset jäsenet:  Mikko Herranen, rummut (2000–2006)  Teppo Hudson, basso (2001–2005)  Wille Hartonen, basso   Tomi Koivusaari, kitara  
Levy-yhtiö:  Underarts   EMI   Bonnier  
Aiheesta muualla
Kotisivut
Infobox OKNimi-testi OK: 
Velcra oli suomalainen yhtye, jonka musiikki oli sekoitus metallia ja konemusiikkia. Velcran albumi Between Force And Fate pääsi Suomen virallisen albumimyyntilistan kuudenneksi ensimmäisellä listaviikollaan. Velcran kolmas albumi Hadal ilmestyi 30. toukokuuta 2007. Yhtye kiersi keikkailemassa Suomen lisäksi muun muassa Isossa-Britanniassa ja Keski-Euroopassa. Velcran musiikkia löytyy myös Ruotsissa 2006 julkaistusta kauhukomediaelokuvasta Frostbiten, sekä suomalaisista elokuvista Suden vuosi ja Koti-ikävä.
Yhtyettä on kutsuttu Suomen Guano Apesiksi.
Historia

Velcra-projekti keskittyi aluksi laulaja-sanoittaja Jessi Freyn sekä kitarasta ja ohjelmoinnista vastaavan O.D.:n ympärille, mutta kasvoi ensimmäisen levyn julkaisemisen aikoihin täysiveriseksi bändiksi. Velcran ensimmäiset demot (kuten "Alive" ja "Drained Out of Me") olivat ladattavissa mp3.com-palvelusta vuosituhannen vaihteen aikoihin.
Velcra lopetti toimintansa vuonna 2008. Se esiintyi silloin viimeisen kerran Helsingin Nosturin lokakuisessa MetalOrgy-tapahtumassa. Lokakuussa 2019 yhtye teki paluun yhden keikan ajaksi esiintymällä juuri Nosturissa, kunnioittaakseen tätä samana vuonna myöhemmin lopettanutta keikkapaikkaa.
Jäsenet

Jessi Frey – laulu
O.D. – ohjelmointi, kitara
DJ Freak – kosketinsoittimet, samplaus
Ramonius – basso
Timo Hänninen – kitara
Jäsenet > Entiset jäsenet

Mikko Herranen – rummut (2000–2006)
Teppo Hudson – basso (2001–2005)
Wille Hartonen – basso
Tomi Koivusaari – kitara
Diskografia > Studioalbumit

Consequences of Disobedience (2002)
Between Force and Fate (2005)
Hadal (2007)
Aiheesta muualla

Velcran kotisivu (Arkistoitu – Internet Archive)
Velcra Last.fm:ssä (englanniksi)
Noise.fi:n haastattelu
Velcran video sensuroitiin
Velcra
| --- | --- |
Studioalbumit:   Consequences of Disobedience  Between Force and Fate  Hadal
Pekka Ahonen

Pekka Ahonen (2. toukokuuta 1919 – 21. helmikuuta 2002) oli suomalainen elektroniikantutkija. Hän oli Tampereen teknillisen korkeakoulun sähkötekniikan professori 1967–1975 ja koulun rehtori 1969–1975. Vuodesta 1975 hän oli VTT:n sairaalatekniikan laboratorion johtaja.
Ahonen valmistui Teknillisestä korkeakoulusta diplomi-insinööriksi 1949 ja tekniikan lisensiaatiksi 1955.
Pekka Airaksinen

Pekka Airaksinen -nimisiä henkilöitä ovat:
Pekka Airaksinen, suomalainen muusikko ja säveltäjä
Pekka Airaksinen, suomalainen koripalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pekka Airaksinen”, voi hakea sivunnimihaulla, laajalla sivunnimihaulla tai tekstihaulla.
Verkkopallokala

| Verkkopallokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Arothron
Laji::  reticularis
Kaksiosainen nimi
 Arothron reticularis  (Bloch & Schneider, 1801) 
Katso myös
   Verkkopallokala Wikispeciesissä   Verkkopallokala Commonsissa 
Infobox OKNimi-testi OKIUCN-testi OK: 
Verkkopallokala (Arothron  reticularis) on pallokalalaji, jota näkee joskus suurissa meriakvaarioissa.
Koko ja ulkonäkö

Verkkopallokala kasvaa 45 cm pitkäksi. Sen vartalossa on tummanharmaalla pohjalla vaaleanharmaa verkkokuvio.
Alkuperä

Verkkopallokala on peräisin Indopasifiselta merialueelta.
Vesiolot ja ravinto

Verkkopallokala syö koralleja, nilviäisiä ja muita selkärangattomia.  Sopiva lämpötila on 25-28 astetta.
Aiheesta muualla

Puffer Forum (Arkistoitu – Internet Archive) (myös kuvia)
Aquatic community
Pekka Akimov

Pekka Akimov (19. tammikuuta 1885 Viipuri – 4. elokuuta 1956 Helsinki) oli suomalainen säveltäjä ja kapellimestari. Alkuperäiseltä nimeltään hän oli Pjotr Vasiljevitš Akimov, ja hän käytti lisäksi nimeä Peter Akimov ja salanimeä Pekka Attinen.
Akimov opiskeli Pietarin konservatoriossa Aleksandr Glazunovin johdolla ja toimi musiikin opettajana ja professorina muun muassa Pietarin ja Leningradin konservatorioissa, Viipurin musiikkiopistossa ja Suomen ortodoksisessa pappisseminaarissa. Hän sävelsi elokuvamusiikkia ja toimi orkesterinjohtajana elokuvamusiikin äänityksissä. Hän julkaisi soinnutuksen oppikirjan.
Akimov on haudattu Hietaniemeen ortodoksiselle hautausmaalle.
Pavle

Pavle vuonna 2005.
Pavle (11. syyskuuta 1914 – 15. marraskuuta 2009) oli ortodoksisen kirkon pappi, joka toimi Serbian patriarkkana vuodesta 1990 kuolemaansa saakka.
Hän syntyi Kućancin kylässä Itävalta-Unkarissa, nykyisen Kroatian alueella, Stefan ja Ann Stojčevićin pojaksi ja sai kasteessa nimen Gojko. 
Hän kävi kimnaasia Belgradissa ja opiskeli seminaarissa Sarajevossa. Toisen maailmansodan hän oli paossa Ovčarin luostarissa. Sodan jälkeen hän työskenteli rakennusmiehenä, mutta huonon terveytensä vuoksi meni luostariin vuonna 1946 ja otti nimen Pavle.
Ateenassa suorittamiensa opintojen jälkeen Pavle nimitettiin Rasin ja Prizrenin piispaksi 1957. Tässä asemassa hän oli 33 vuotta, kunnes hänet valittiin patriarkaksi 1990.
Pavlella oli yhteyksiä Serbian ja Serbitasavallan johtoon Jugoslavian hajoamissotien aikana, mutta vuonna 1997 hän otti osaa mielenosoituksiin hallitusta vastaan ja vaati vuonna 2000 presidentti Slobodan Miloševićin eroa.
Pavle oli kaksi viimeistä elinvuottaan Belgradissa sotilassairaalassa.
Aiheesta muualla

Wikimedia Commonsissa on kuvia tai muita tiedostoja aiheesta .
Patriarkka Pavle / Ortodoksi.net
Pekka Ahokas

Pekka Ahokas (19. joulukuuta 1864 Uukuniemi – 28. kesäkuuta 1902 Sortavala) oli suomalainen kauppias ja valtiopäivämies.
Uukuniemellä talonpoikaissukuun syntynyt Ahokas kävi kansakoulun 1883 ja toimi sitten kauppa-apulaisena Parikkalassa, Jaakkimassa ja Pitkärannassa. Oman kaupan pitäjä Pitkärannassa hän oli 1891–1899 ja perusti sen jälkeen tukkukaupan Sortavalaan liikekumppaninsa kanssa, hoitaen sitä kuolemaansa saakka.  Ahokas osallistui aktiivisesti Impilahden kunnalliselämään  ja  tuli valituksi talonpoikaissäädyssä valtiopäiville 1897 edustamaan Salmin tuomiokuntaa. Valtiopäivillä hän osallistui useisiin yhteisiin anomuksiin ja otti esille muun muassa Itä-Karjalan lahjoitusmaa-asian.
Onni Rantasalo

Oiva Onni Rantasalo (vuoteen 1906 Björni, 28. huhtikuuta 1883 Eura – 14. lokakuuta 1977 Yläne) oli suomalainen kansanedustaja, maanviljelysneuvos ja kartanonomistaja.
Onni Rantasalo omisti Yläneen Vanhakartanoa eli Yläneenkartanoa vuodesta 1905.
Onni Rantasalo syntyi Eurassa. Hänen vanhempansa olivat Frans Fredrik Björni ja Henrika Wilhelmina Piipanoja. Perhe muutti Yläneelle Björnin ostettua Yläneenkartanon vuonna 1892. Onnista tuli Yläneenkartanon omistaja 1905, ja hän omisti kartanon kuolemaansa saakka.
Onni Rantasalo opiskeli ylioppilaaksi ja kävi maanviljelyskoulua 1902. Hän muutti sukunimensä Björnistä Rantasaloksi vuonna 1906. Rantasalo toimi valtion omistaman Yläneen Uudenkartanon tilanhoitajana vuosina 1910–1914. Hän oli perustamassa Yläneelle Osuuskauppaa ja Osuuskassaa, ja toimi osuuskassan hoitajana 20 vuotta.
Onni Rantasalo valittiin itsenäisen Suomen ensimmäiseen eduskuntaan Turun eteläisestä vaalipiiristä 1. marraskuuta 1917 Suomalaisen puolueen (nykyisin Kansallinen Kokoomus) edustajana. Hän osallistui Perustuslakivaliokunnan ja Suuren valiokunnan työskentelyyn. Rantasalon edustajakausi päättyi 31. maaliskuuta 1919.
Onni Rantasalo ja lääkäri Aili Matilda Andelin vihittiin avioliittoon 1953. Heille syntyi kaksi lasta.
Onni Rantasalo osallistui aktiivisesti yhteiskunnalliseen toimintaan. Hän toimi puheenjohtajana seuraavissa luottamustehtävissä: Yläneen kuntakokous, Yläneen kunnanvaltuusto, Varsinais-Suomen osuuskassojen liiton johtokunta, Varsinais-Suomen maanviljelysseuran johtokunta, Savialueen maamieskoulun johtokunta, Lounais-Suomen osuusteurastamon hallintoneuvosto, Uuden Auran hallintoneuvosto, Varsinais-Suomen tuberkuloosipiirin kuntainliiton liittovaltuusto ja Varsinais-Suomen historiantutkimusyhdistyksen hallitus. Varapuheenjohtajana hän toimi Varsinais-Suomen kansallisliitossa, Pellervo-Seuran valtuuskunnassa ja Hankkijan Turun piirineuvostossa. Näiden lisäksi hän osallistui useiden yhdistysten hallintoelimiin.
Onni Rantasalolle myönnettiin kunnallisneuvoksen arvonimi 1933 ja maanviljelysneuvoksen arvonimi 30. joulukuuta 1942.
Pavitra Jayaram

Pavitra Jayaram (1988/1989 Hanakere, Mandyan piirikunta, Karnataka – 12. toukokuuta 2024 Divitipally, Mahbubnagarin piirikunta, Telangana) oli intialainen näyttelijä, joka esiintyi kannadan ja telugun kielillä.
Jayaram syntyi ja varttui Karnatakan osavaltiossa. Ennen uraansa näyttelijänä hän työskenteli myyjänä, kodinhoitajana ja kirjastoapulaisena. Jayaram aloitti uransa televisiossa kannadankielisessä sarjassa Jokali. Teluguksi hän esiintyi ensimmäisen kerran sarjassa Ninne Pelladatha vuonna 2018. Jayaram esiintyi myös sarjoissa Robot Family, Neeli, Radha Ramana ja Gaalipata. Kuuluisaksi hän tuli varsinkin Thilottaman roolista telugunkielisessä televisiosarjassa Trinayani. Jayaram esiintyi myös elokuvissa Melobba Mayavi (kannadaksi), Manjari (kannadaksi) ja Buchinaidu Kandriga (teluguksi).
Jayaram kuoli 35-vuotiaana auto-onnettomuudessa ollessaan matkustajana autossa, joka törmäsi bussiin. Hänen miehensä, näyttelijä Chandrakanth loukkaantui onnettomuudessa lievästi.. Myös Jayaramin serkku ja kuljettaja loukkaantuivat.
Aiheesta muualla

Pavitra Jayaram Internet Movie Databasessa. (englanniksi)
Oliver Wendell Holmes

| Oliver Wendell Holmes |
| --- | --- |
 Oliver Wendell Holmes vuonna 1886.
Henkilötiedot
Syntynyt: 29. elokuuta 1809
Kuollut: 7. lokakuuta 1894 (85 vuotta)
Kansalaisuus:  Yhdysvallat
Ammatti:  kirjailija
Kirjailija
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Oliver Wendell Holmes (29. elokuuta 1809 – 7. lokakuuta 1894) oli yhdysvaltalainen kirjailija ja lääkäri.
Holmes kirjoitti runsaasti enimmäkseen humoristisia ja satiirisia runoja, esimerkiksi kokoelmat Humorous poems (1865), Songs of many seasons (1874), The iron gate and other poems (1880). Ehkä parasta Holmes on luonut filosofisten pakinoiden alalla. Niitä ovat Autocrat of the breakfast table (1859), The poet at the breakfast table (1872) ja Over the teacups (1890). Holmesin romaaneista mainittavia ovat Elsie Venner (1861), The guardian angel (1868), ja A mortal antipathy (1885). Holmesin kootut teokset ilmestyivät 1890. Holmesin poika oli yhdysvaltalainen oikeustieteilijä Oliver Wendell Holmes, Jr.
Aiheesta muualla

Kuvia tai muita tiedostoja aiheesta Oliver Wendell Holmes Wikimedia Commonsissa
Pekka Aikio

| Pekka Aikio |
| --- | --- |

Saamelaiskäräjien puheenjohtaja
 1996–2008  
Seuraaja:  Klemetti Näkkäläjärvi
Saamelaisvaltuuskunnan puheenjohtaja
 1988–1996  1980–1981  
Saamelaisvaltuuskunnan jäsen
 1976–1995  
Saamelaiskomitean pääsihteeri
 1971–1973  
Henkilötiedot
Syntynyt: 21. syyskuuta 1944 Sodankylä
Veli Pekka Olavi Aikio (s. 21. syyskuuta 1944 Sodankylä) on saamelainen poliitikko ja filosofian maisteri. Hän oli Saamelaiskäräjien ensimmäinen puheenjohtaja vuosina 1996–2008 ja käräjiä edeltäneen Saamelaisvaltuuskunnan jäsen vuosina 1976–1995 toimien sen puheenjohtajana vuodet 1980–1981 ja 1988–1996. Aikio oli myös Saamelaiskomitean pääsihteerinä vuosina 1971–1973.
Aikio on porosaamelaisen poika. Hän opiskeli biologiaa Oulun yliopistossa, josta valmistui filosofian maisteriksi vuonna 1986.  Hän työskenteli Oulun yliopiston Pohjois-Suomen tutkimuslaitoksen tutkijana Rovaniemellä vuosina 1986–1993 ja Norjan Koutokeinossa sijaitsevan Pohjoismaiden saamalaisinstituutin johtajana vuonna 1993. Aikio promovoitiin kunniatohtoriksi Oulun yliopistossa vuonna 2009.
Aikio oli vihreiden ehdokas vuoden 2014 eurovaaleissa saaden 1 259 ääntä.
Obama (täsmennyssivu)

Obama voi tarkoittaa:
Maantiede

Obama, Japanin kaupunki Fukuin prefektuurissa
Obama, Japanin entinen maaseutukaupunki Nagasakin prefektuurissa
Obaman daimiokunta, Japanin entinen daimiokunta Wakasan provinssissa
Henkilöt

Barack Obama (s. 1961), Yhdysvaltain 44. presidentti
Barack Obama vanhempi (1936−1982), kenialainen valtionvirkamies ja ekonomisti, Barack Obaman isä
Malia Obama (s. 1998), yhdysvaltalainen elokuvaohjaaja, Barack Obaman tytär
Malik Obama (s. 1958), kenialais-yhdysvaltalainen liikemies ja poliitikko, Barack Obaman velipuoli
Michelle Obama (s. 1964), Yhdysvaltain 44. presidentin Barack Obaman aviopuoliso
Ildefonso Obama Obono (s. 1938), päiväntasaajanguinealainen roomalaiskatolinen arkkipiispa
Ricardo Mangue Obama Nfubea (s. 1968), Päiväntasaajan Guinean entinen pääministeri